1966 és 1969 között az amatőr VV Baronie csapatának az edzője volt. 1969 és 1973 között az MVV Maastricht, 1973-74-ben az Ajax vezetőedzője volt. Az Ajax-szal 1973-ban megnyerte az UEFA-szuperkupát. 1974-ben, a világbajnokságot követően a holland válogatott szövetségi kapitánya lett. Az 1976-os jugoszláviai Európa-bajnokságon bronzérmes lett a csapattal. Összesen 15 mérkőzésen ült a válogatott kispadján, ebből kilenc ért véget győzelemmel, egy döntetlennel és öt vereséggel. Az Európa-bajnokság után visszatért az MVV Maastrichthoz, ahol újabb két évig dolgozott. 1979-ben és 1980-ban rövid ideig a belga Beerschot vezetőedzője volt. 1980-81-ben Hongkongban tevékenykedett. Először a hongkongi válogatott szövetségi kapitánya volt, majd a Seiko SA szakmai munkáját irányította. 1982-ben ismét Hollandiában dolgozott. A Willem II csapatánál tevékenykedett rövid ideig. 1985-ben még egyszer visszatért Hongkongba a Seiko SA együtteséhez, majd befejezte az edzői pályafutását és nyugdíjba vonult.